L'Ajuntament d'Alaquàs adjudica 69 vivendes de protecció oficial vacants per renúncies d'anteriors sorteigs
12/02/2009

# L'Ajuntament d'Alaquàs adjudica 69 vivendes de protecció oficial vacants per renúncies d'anteriors sorteigs

*   12/02/2009
*   [Imprimir](#)
*   Compartir
*    https://www.alaquas.org/documento.asp?id\_do=11211

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11211%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20adjudica%2069%20vivendes%20de%20protecci%C3%B3%20oficial%20vacants%20per%20ren%C3%BAncies%20d%27anteriors%20sorteigs)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11211/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11211/12022009img_3973_Form_4.jpg)](https://www.alaquas.org/ficheros/documentos/2009/2/11211/12022009img_3973_Form_10.jpg "<a href='https://www.alaquas.org/ficheros/documentos/2009/2/11211/12022009img_3973_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs adjudica 69 vivendes de protecció oficial vacants per renúncies d'anteriors sorteigs</a>")

Els agraciats han de confirmar en tres dies la voluntat d'aquirir la vivenda

L'Ajuntament d'Alaquàs ha celebrat hui dijous 12 de febrer un nou sorteig públic extraordinari en el que s'han adjudicat un total de 60 vivendes de protecció oficial previstes en el Pla Municipal de la Vivenda. Aquests eren immobles vacants per renúncia d'anteriors sortejos.

L'acte s'ha celebrat al saló de plens de l'Ajuntament d'Alaquàs a les 10 hores del matí i han donat fe del procés la Regidora d'Urbanisme, Eva Martínez, el Secretari Accidental de la Corporació i Tècnic de l'Administració General d'Urbanisme, Francisco Gil Siurana i el Notari d'Alaquàs, Javier Oliver Villuendas.

Per facilitar l'accés a la vivenda dels interessats i interessades, l'Ajuntament d'Alaquàs ha introduït diverses modificacions en les bases d'adjudicació de les vivendes. En primer lloc, s'ha establert un llistat de reserva de vivendes, del que només tindran còpia el Notari i el Secretari, i del que es farà ús si algun dels 69 adjudicataris en l'acte de hui renuncia al seu immoble, deixant vacant la vivenda que li ha resultat adjudicatària per sorteig.

D'altra banda, i per agilitar els tràmits en l'adquisició de les vivendes, s'estableix un termini de tres dies des de la notificació de l'Ajuntament, per confirmar la voluntat d'adquirir la vivenda. Es posa també com a límit un termini d'altres tres dies per tramitar les gestions del préstec amb les entitats bancàries.

L'Ajuntament d'Alaquàs compleix amb un dels grans compromisos assumits per l'actual equip de govern municipal per oferir vivendes assequibles i de qualitat als i les joves. El Pla Municipal de la Vivenda d'Alaquàs ha possibilitat que amb la celebració dels sorteigs públics, més de 450 joves d'Alaquàs es beneficien d'aquesta iniciativa municipal i siguen adjudicataris d'una vivenda protegida. D'aquesta manera, l'Ajuntament ha possibilitat que totes les persones menors de 35 anys interessades en adquirir una vivenda i que reunien els requisits establerts en el Pla Municipal de la Vivenda, hagen resultat adjudicatàries d'un dels immobles. Les obres estan ja en estat molt avançat i està previst que per a l'any vinent s'entreguen les claus de les primeres vivendes.

Les persones seleccionades en aquest sorteig seran notificades personalment per l'Ajuntament indicant-les formalment l'adjudicació de la seua vivenda així com la ubicació, la superfície útil, el preu, les condicions econòmiques i el model de contracte a subscriure així com el lloc i la data per a formalitzar el contracte.

El Pla Municipal de la Vivenda es dirigeix a totes les veïnes i els veïns d'Alaquàs i especialment a aquells col·lectius amb majors dificultats per a accedir a una vivenda, prioritàriament a joves menors de 35 anys que accedeixen a la seua primera vivenda i persones discapacitades amb mobilitat reduïda.